[{"text_idx": "#000004", "text": "Vo\u0303idupu\u0308ha maratoni raames selgusid Pa\u0308rnumaa meistrid ja kanti ma\u0308lestustuld"}, {"text_idx": "#000005", "text": "22. juunil toimunud Pa\u0308rnumaa vo\u0303idupu\u0308ha maratoni raames peetud Pa\u0308rnumaa pikamaajooksu meistrivo\u0303istluste arvestuses vo\u0303idutsesid Alari Lumberg ja Merili H\u00f8yland. Maakonna sporditegijad to\u0303id teatejooksu raames Pa\u0308rnusse ma\u0308lestustule."}, {"text_idx": "#000006", "text": "Vo\u0303idupu\u0308ha auks lipatud maratoni eri distantsidel lo\u0303i kaasa ligemale pool tuhat spordiso\u0303pra Eestist ja va\u0308lismaaltki. Juba mitmendat aastat jagas maakonna meistrivo\u0303istluste korraldamist koordineeriv Pa\u0308rnumaa spordiliit va\u0308lja vo\u0303hmameestele ja -naistele esivo\u0303istluste medaleid."}, {"text_idx": "#000007", "text": "Maratoni arvestuses kuulus u\u0308ldvo\u0303it 3:16.09ga Anu jooksutrennide esindajale Alari Lumbergile, kes teenis selles eest veteranide klassis kuldmedali. Va\u0308hemalt 40aastaste osalejate teine kolmas olid Veljo Vask (OK West) ja Sven Veedla aegadega vastavalt 3:43.39 ja 3:48.27. Alla 40aastaste mehepoegade nimekirjas krooniti meistriks u\u0308ldarvestuses teisena finis\u030ceerinud Sten Villmann (3:22.56), kellele ja\u0308rgnes Priit Pa\u0308rnala (3:33.57)."}, {"text_idx": "#000008", "text": "Naiste seas ei leidunud vastast Merili H\u00f8ylandile, kes oli 3:42.57ga u\u0308ldarvestuses ko\u0303rgel neljandal kohal. Naisveteranide rivaliteedis tuli 4:35.35ga meistriks Elela Heinam."}, {"text_idx": "#000010", "text": "Naiste arvestuses na\u0308itas rivaalidele kandu veteranide klassis meistriks kroonitud omanimelise jooksugrupi eestvedaja Anu Piiroja (1:31.11), kes edestas klubikaaslasi Mirtti Verbitskast (1:35.48) ja Riina Rahuojat (1:44.03). Nooremate naiste seas teenis kulla OK Westi liige Mariann Sulg (1:40.40), kelle ja\u0308rel lo\u0303petasid Ta\u0308ve Pedaja (Run4Fun, aeg 1:41.15) ja Triin Ma\u0308ger (Anu jooksutrennid, 1:50.54)."}, {"text_idx": "#000011", "text": "Poolmaratoni esivo\u0303istluste raames sai tulemuse kirja 67, maratoni arvestuses 19 pa\u0308rnumaalast."}, {"text_idx": "#000012", "text": "Spordiliidu kanda oli maratonil tseremoniaalne rollgi: teatejooksu raames to\u0303id mullused maakonna parimad atleedid ja taustajo\u0303ud Torist finis\u030cipaika Pa\u0308rnu Iseseisvuse va\u0308ljakul enne starti Eesti so\u0303jameeste ma\u0308lestuskirikus vabaduse eest vo\u0303idelnute ma\u0308lestuseks su\u0308u\u0308datud tule, mis la\u0308hetati kaitseva\u0308e soomukil Kuressaarde, kus 23. juunil toimus vo\u0303idupu\u0308ha paraad."}]